Urdu ko Lashkari, (أردو ko لشکری) harshe ne daga cikin manyan harsunan yankin Kudancin Asiya. Shine sharshen kasa a Pakistan da kuma Indiya Kashmir kuma harshen ne na Gwamnati a Indiya. Ana yin magana da harshen Urdu ko ina a kasar Indiya. Musammam ma a jihohin Andhra Pradesh, Delhi, Bihar da Utter Pradesh, Ainahin sunan Urdu yazo ne daga harshen Chagatai. Ana furta harshen Urdu kusan iri daya da harshen Indiyanci, bambanci kawai shine harshen Indiyanci ana rubutashi ne da salon rubutu na Devanagari, yayin da harshen Urdu kuma ake rebuts shi da salo iron na Farisanci da Larabci. Wannan bambanci na salon rubutu shine ya kawo samuwar manyan kabilu biyu a Indiya da Pakistan kamar yadda marubuci Ghulam Hamadani Mushafi  ya fada. Yayinda Musulmai suka kama magana da harshen Urdu sai sukuma mabiya addinin Hindu suka shiga yin amfani ha harshen Indiyanci. Wannan kuma ya kawo tsarkake harshen Urdu daga dukkan wani salon rubutu na Indiyanci kuma shima Indiyancin ya rabu da dukkan wasu haruffa na larabci da Farisanci. Haruffan da ake amfani dasu wajen rubuta harshen Urdu an samo su ne daga haruffan harshen Farisanci, Wanda shima daga harshen Larabci ya samo su.